Diari Oficial de la Generalitat Valenciana


Sumari del DOGV 3590, del 24-09-1999 (1999/8082)

Informació pública de l'elevació a definitives de les llistes provisionals d'admesos i exclosos en el concurs oposició per a la provisió d'una plaça de magatzemista.
---------------------------------------------------------------------------------------------------------------------------------------------------------------------

### Dades del document

Número de DOGV
:   3590

Data del DOGV
:   24-09-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8082


Organisme emissor
:   Ajuntament d'Albal

Tipus de document
:   Anunci

Informació pública de l'elevació a definitives de les llistes provisionals d'admesos i exclosos en el concurs oposició per a la provisió d'una plaça de magatzemista. [1999/Q8082]
  
Una vegada vistes les bases de la convocatòria per a la provisió d'una plaça de magatzemista de la plantilla de funcionaris de carrera d'aquesta corporació municipal, que pertany a l'oferta d'ocupació pública de 1998, aprovades per l'Acord del Ple de l'Ajuntament de data 14 de gener de 1999 i publicades en el Diari Oficial de la Generalitat Valenciana número 3.451, de data 10 de març de 1999.
  
Atés que el termini de presentació de sol·licituds per a prendre part en aquest procés selectiu va finalitzar el passat dia 13 de maig.
  
Vist el que s'estableix en la base quarta de la convocatòria, pel que fa a l'aprovació necessària de la llista d'admesos i exclosos, a l'efecte de possibles reclamacions, una vegada publicada a aquest efecte la llista provisional d'aspirants admesos i exclosos mitjançant la Resolució de data 30 de juny de 1999, d'aquesta Alcaldia, i publicada en el Diari Oficial de la Generalitat Valenciana número 3.537, de 13 de juliol de 1999, sense que s'haja produït durant el termini dels 10 dies següents a la publicació d'aquesta cap reclamació, aquesta Alcaldia, de conformitat amb el que s'estableix en la base quarta de la convocatòria, resol:
  
1. Elevar a definitiva la llista provisional d'aspirants admesos i exclosos per a la provisió en propietat d'una plaça de magatzemista de la plantilla de funcionaris de carrera de la corporació, aprovada per la Resolució de data 30 de juny de 1999, d'aquesta Alcaldia, i publicada en el Diari Oficial de la Generalitat Valenciana número 3.537, de 13 de juliol de 1999.
  
2. L'inici de les proves selectives del concurs oposició lliure tindran lloc el proper dia 25 d'octubre de 1999, a les 09.00 hores al Col·legi Públic Juan Esteve Muñoz d'aquesta localitat. La composició del tribunal qualificador d'aquestes proves és la següent:
  
- President: titular, Agustín Zacarés Vila; suplent, Salvador Muñoz Chiralt.
  
- Secretari: el de la corporació, o funcionari d'aquesta en qui delegue.
  
- Vocal representant del professorat oficial, designat per la Direcció General de la Funció Pública de la Conselleria d'Economia, Hisenda i Administració Publica de la Generalitat Valenciana: titular, Juan Pedro Barberá Cebolla; suplent, José María Camí Orrit.
  
- Vocal representant de l'administració del Consell de la Generalitat Valenciana, designat per la Conselleria de Presidència de la Generalitat Valenciana; titular, Enrique Grau Rovira; suplent, José María Cabañero Navarro.
  
- Arquitecte tècnic municipal; titular, Ricardo Soriano Duato; suplent, Eduardo Iborra Zaragozá.
  
- Secretari de la corporació.
  
3. Ordenar la publicació d'aquesta resolució en el Diari Oficial de la Generalitat Valenciana i al tauler d'anuncis de la corporació.
  
Contra aquest acord, que és definitiu en la via administrativa, i de conformitat amb el que s'estableix en els articles 116 i 117 de la Llei 30/1992, de 26 de novembre, amb les modificacions introduïdes per la Llei 4/1999, de 13 de gener, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, es podrà optar per interposar un dels recursos següents:
  
a) Amb caràcter potestatiu, recurs de reposició davant el mateix òrgan que el va dictar, i això en el termini d'un mes comptador des de l'endemà de la recepció de la notificació d'aquest acord.
  
Després de transcorregut un mes des de l'endemà de la interposició del recurs de reposició sense que aquest s'haja resolt, es podrà entendre desestimat a fi de poder interposar el recurs contenciós administratiu, a elecció seua, davant els jutjats del mateix ordre de València, o davant el Jutjat Contenciós Administratiu del seu propi domicili, en el termini de sis mesos des de la desestimació esmentada.
  
b) Recurs contenciós administratiu, a elecció seua, davant els jutjats del mateix ordre de València o davant el Jutjat Contenciós Administratiu del seu propi domicili, dins del termini de dos mesos comptadors des de l'endemà de la recepció de la notificació.
  
Tot això sense perjudici de poder exercitar qualsevol altre recurs o acció que els convinga en defensa dels seus interessos.